Querida enemiga

***Querida enemiga*** je meksička telenovela producirana od strane Lucero Suarez, a redatelj je Gaston Tuset. Telenovela je rađena prema originalnoj ideji Erike Johanson i Pabla Serre.

U Hrvatskoj je prikazivana pod naslovom ***Draga neprijateljica*** na programu HRT.

## Sinopsis

Lorena i Sara su dvije mlade djevojke, koje su zajedno odrasle u sirotištu, te iako su različitih karaktera, vole se i smatraju se pravim sestrama. Lorena sanja o osnivanju vlastite obitelji i obožava kuhati. Sara je više materijalistične prirode; uvijek je mrzila siromaštvo u sirotištu. Njezin je najvažniji cilj steći veliko bogatstvo.

Lorenina najveća želja je da postane šefica kuhinje u restoranu, te se jednog dana odluči oprostiti od časnih sestara koje su je odgajale sve ove godine i odlazi na studiranje kulinarstva u Meksiko. Isti dan, časna sestra Asuncion saznaje kako je Sara krala novac od sirotišta. Kad joj se suprotstavi, Asuncion doživi srčani udar i premine. Sara pobjegne zajedno sa svojim ljubavnikom i pomagačem Chalom, vozačem iz sirotišta. Kako bi izbrisala sve tragove o svojoj prisutnosti, krade svoj i Lorenin dosje. Kad ih pročita, Sara shvati kako je pronađena na odlagalištu smeća, no Lorenu je u sirotište, bez ikakvog objašnjenja, dovela njena baka, milijunašica Hortensia Armendariz, koja je vrlo zla žena. Sara prvotno želi pronaći Lorenu i reći joj istinu o njenom podrijetlu, no kad bolje promisli odluči sama uzurpirati Lorenino mjesto i predstaviti se Hortensiji kao njena unuka.

U međuvremenu, Lorena je pronašla posao kao kuhareva pomoćnica u tvrtki svoje bake. Ubrzo upoznaje i mladog doktora Alonsa u kojeg se zaljubi. Sara i Lorena se susretnu u tvrtki, te Lorenina neprestana prisutnost naživcira Saru. Sara odluči oteti sve što Lorena ima, ujedno i Alonsa. Istovremeno, Hortensia svim se silama trudi da izbjegne bol koju je nanijela svima oko sebe prije nekoliko godina. Kad Lorena saznaje za Sarine zle planove shvaća kako ju zapravo nikad nije poznavala. Usprkos slomljenom srcu, hrabro će se suočiti s izdajom, prezirom i mržnjom. Pronaći će i novu ljubav od osobe od koje je to najmanje očekivala.

## Zanimljivosti

* Lucero Suarez je za svoju novu telenovelu okupila veći dio glumačke ekipe iz svoje prethodne uspješnice *[[Las dos caras de Ana|Anin dvostruki život]]*. Tako su se Lucero na novom projektu ponovno pridružili Ana Layevska, Jorge Aravena, Maria Rubio, Miguel Angel Biaggio, Eduardo Rivera, Mauricio Aspe, Soccoro Bonilla, Hector Ortega i Alexandra Graña.
* Glavnu temu telenovele **Te ha robado** (*Ukrao sam ti*) interpretira slavni pjevač Miguel Mijares.
* Iran Castillo je bila spominjana kao potencijalna protagonistica telenovele, no odbila je ulogu zbog nastupanja u seriji *El Pantera*. Za ulogu Alonsa audiciji je pristupio William Levy, koji je naposljetku odbio ulogu zbog ponuđene uloge u telenoveli *[[Cuidado con el ángel|Oprezno s anđelom]]*.
* Za naslov telenovele spominjali su se **Malas compañias** *(Loša društva)* i **Amistades Peligrosas** *(Opasna prijateljstva)*.

## Uloge

### Gostujuće uloge

## Sarini zločini
### Ubojstva
* **Chalo**: Sara ga je ubila prevelikom dozom droge u soku u 73. epizodi jer je tražio mnogo novaca za njegovu šutnju.
* **Bruno**: Sara ga je ubila otrovom u vinu koje je bilo namijenjeno Fafyju Cuenci u 105. epizodi jer se htio oženiti njome i dijeliti njezino nasljedstvo od Fafyja.
* **Dva policajca**: Sara je uzela pištolj jednog policajca u policijskom autu i njime ubila jednog policajca i policajca vozača u 108. epizodi.
* **Sarina majka**: Sara je ubila u zatvoru u 110. epizodi. U toj je epizodi otkriveno da ju je majka ostavila na smeću, jer ju je napustio Sarin otac. 
### Pokušaji ubojstava
* **Jaime**: Sara i Chalo su ga pokušali ubili tako da je Chalo otkočio kočnice na Jaimevom autu, no na kraju je Vasco nastradao. Sara je to učinila da Hortensia pripiše njezino nasljedstvo na Saru.
* **Hortensia**: Sara je Hortensiu pokušala ubiti dva puta. Prvi put je gurnula Hortensiu niz stube nakon čega je ona pala u komu. Sara je to učinila jer je Hortensia htjela napraviti svoju DNK analizu i njenu. Drugi put je pokušala ugušiti jastukom da Hortensia ne promijeni oporuku, no Lorena u taj čas dolazi.
* **Zulema**: Sara i Bruno su pokušali ubiti Zulemu tako da je Bruno zamijenio novi lijek sa starim na Zuleminoj operaciji koju je obavio Alonso. Tako je krivnja spala na njega, a Lorena je bila utučena. Zulema je pala u komu, a probudila se nakon godinu dana i nešto više.
* **Fafy Cuenca**: Sara je planirala ubiti Fafyja mnogo puta, no jedanput je Bruno otkočio kočnice na Fafyjevom autu. Fafy je taman tada htio prodati auto, no mehaničar je otkrio kvar. Fafy je kasnije umro preko noći na spavanju, a mrtvog ga je našla Sara.

## Ostali zločini
* **Krivotvorenje**: Sara je kod Chalovog prijatelja Tona krivotvorila svoj i Lorenin dosje.
* **Lažna identifikacija**: Sara se predstavila Hortensiji i drugima kao Hortesijina nećakinja i unuka.

## Vanjske veze
* Uvodna špica telenovele
* Službena stranica 
* Trailer